
Eines Raths Edict zu 
der Beitler Ordnung achórig. 
Publicatum e Suggeſtu 
den +. Julij Anno 1635. 


Sp hat ein Kath nobtig erachtet / der 
BO Ghrifilichen Gemeine zugedencken was geo 
ſtalt deroſelben nicht vnbewuſt / wie auff dieſem 
Orth / als einer Graͤntz Stadt von vnterſchiedt⸗ 
lichen Laͤndern viel vmbtreibende Bettler zu⸗ 
dringen / welche nicht alleine der Buͤrgerſchafft 
ſehr beſchwerlich ſeyn / ſondern auch den einheimi⸗ 
ſchen duͤrfftigen Leuten die Almoſen vnrechtmeſ⸗ 
figer weiſe benemen / darauf allerley Klage ond 
vnordnung entſtehet / die billig geendert vnd zu 
einem beſſern ſtandt gebracht werden fol: Sintes 
mal ſo wol eine gute Policey / als auch die Chriſt⸗ 
liche liebe mitbringet vnd erfordert / daß vnter den 
Armen ein beſcheidentlicher vnterſcheidt gemas 
chet werde / welche der Almoſen wirdig ſeyn / oder 
nicht! vnd wie weit ſich die gutthaͤtigkeit gegen 
den Duͤrfftigen erſtrecken ſol / vnd kan: inmaſſen 
dann nicht wenig jrren / welche auf vngegruͤnten 
mitleiden / die Lediggaͤnger zu ander Leutte be⸗ 
drang / vñ ſchaden zufuden / vnd vnterhalten / wol⸗ 

gethan vermeinen. Darum auch vorleugſt ſehon 
ſolchs alles in reiffe erwegung gezogen / zu gewiſ⸗ 
fer Ordinantz gebracht / vnd den verordneten 
Vorſtehern der Armen / ferner ins werck zurich⸗ 
ten / anvertrawet worden iſt: Welche auch dz jhri⸗ 
ge mit gebuͤrenden fleiß dabey zut hun angenom⸗ 
men haben. Demnach aber in der Execution vnd 
verrichtung jhres Ampts befunden wor den / daß 
wie fie nach angeſtelter vnd wolbedachter Muſie⸗ 
rung outer den Armen / die gebrechliche vnd alte 
vnvermuͤgliche Perſonen / von den Jungen ſtar⸗ 
cken vnd muthwilligen Geſinde abgeſondert / vnd 
in jhre pflege genommen: hingegen das ander 
theil / welches der Almoſen vnwirdig gehalten / 
außgeſchloſſen vnd von der Stadt abzutreiben 
vorgenommen / etliche vnverſtaͤndige Leute / auß 
vngebuͤrlichen eyffer fich vnterſtanden / die beſtelte 
Stecken Knechte / wenn fic aufferlegten befehl ge⸗ 
meß / die vngehorſame vortſchaffen wollen) mit 
vngeziembten worten / bedrawungen / vnd volgen⸗ 
drr thaͤtligkeit anzutaſten vnd zu . vek cod 
auff erfolget / daß die verhoffte frucht nicht erz 
halten / ſondern die Stadt mit dergleichen vnnuͤ⸗ 
hen boͤſen vmbſchweiffern mimer fort beſchweret / 
vnd uͤberheuffet worden. Als hat die notturfft 
abermahl / da inſonderheit bey dieſen gefehrlichen 
zeiten die Narung uͤberall febr ſchwer fellet / vnd 
bey vielen groffe duͤrfftigkeit zuſchlaͤget / ER 

erfordert gute Ordnung zu gebrauch / damit die 
liebe Almoſen wol angewendet werden: Vnd iſt 
dieſer vrſachen wegen eines Raths wiederholte 
ernſtliche ermahnung / daß ein jeder nach ſeinem 
vermoͤgen / vnd Chriſtlichen eyffer der Armuth 
zum beſten / in die / an den Kirchenthuͤren / vorge⸗ 
ſtelte Kaͤſtlein vnnd Schalen reichlich einlege / 
was Er Gott dem HErrn / vnd ſeinen armen 
Gliedern mit zutheilen vorhaͤbens tft: dabeneben 
aber die außſpendung vñ vertheilung der geſam⸗ 
leten Gelder vnter die Armen / wie auch was zu 
abhaltung vnd vertreibung derer Perſonen / die 
zu den Almoſen nicht befugt befunden werden / 
vor zunemen iſt / den verordneten Vorſtehern der 
Armen heimſtelle / vnd nichts dagegen / weder mit 
Worten oder Wercken thettliches vorneme. Im 
widrigen fall / da ſich jemand an die Executorn 
vnd namentlich den Stecken Knechten vergreif⸗ 
fen vnd den geringſten vnter jhnen gefehren wuͤr⸗ 
de / fol dergleichen vnzeitiger eyffer mit gebuͤrender 
ſtraff gebuͤſſet / vnd andern zum Exempel hart geo 
zuͤchtiget werden. Wornach ſich ein jeder 

